Íslendingar sem eru á faraldsfæti yfir hátíðirnar hyggjast margir hafa meðferðis kjöt fyrir vini og vandamenn erlendis . Mikilvægt er að kynna sér vel reglur um slíkan flutning á dýraafurðum á milli landa . Óleyfileg matvæli eru tekin af ferðamönnum við tollskoðun og slíkt getur varðað sektum . Evrópska efnahagssvæðið Heimilt er að hafa meðferðis í farangri allt að 10 kg af kjöti ( dýraafurðum ) frá Íslandi til landa innan Evrópska efnahagssvæðisins til einkaneyslu . Upprunamerking kemur fram á pakkningum og ekki er þörf á sérstöku vottorði . Bandaríkin Heimilt er að hafa meðferðis í farangri allt að 22,6 kg ( 50 pund ) af lambakjöti frá Íslandi til Bandaríkjanna til einkaneyslu . Upprunamerking kemur fram á pakkningum og ekki er þörf á sérstöku vottorði .